टाइम8, आगष्ट 22: चिरां जिल्लानि बासुगाव सहरनि थागिबि कक्राझार सरकारी गोजौसिन गेजेर थांखिबां फरायसालिनि लेङाय फोरोंगिरि गौतम देभ शर्माया 2020 इं माइथायनि भारत सरकारनिफ्राय होनाय हादोतनांङारी साबसिन फोरोंगिरि बान्थानि थाखाय साइख जायो। सोलोंथाइ बिथिङाव भारत सरकारनि सोलोंथाइ बिफाना गुबुन गुबुन बोसोरनिफ्राय होबोनाय हादोतनांङारी साबसिन फोरोंगिरि बान्थाखौ देग्लाय दुलाराय आसामनि गेजेराव कक्राझार सरकारी गोजौसिन गेजेर थांखिबां फरायसालिनि लेङाय फोरोंगिरि गौतम देभ शर्माया आवग्रिनो हानानै बि टि सि ओनसोलाव गोग्गाथाव रादाब लाबोदों। 2020 इं माइथायनि भारत सरकारनि हादरनांआरि साबसिन फोरोंगिरि बान्था आवग्रिनो हानाय फोरोंगिरि गौतम देभ शर्माखौ शनिबाराव कक्राझार सरकारी गोजौसिन गेजेर थांखिबां फरायसालिनि गाहाइ फोरोंगिरि साइफुल इस्लाम जों लोगोसे फोरोंगिरि आरो स्ताफफोरा आरनाइ आरो बिबारनि थफ्लाजों दुंब्रुयै बरायो।